b'\n_START_ARTICLE_\nWilliam Burnside\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je na Kolid\xc5\xbeu St. John in Kolid\xc5\xbeu Pembroke Univerze v Cambridgeu kjer je kot drugi najbolj\xc5\xa1i diplomiral iz matematike leta 1875. Naslednjih deset let je predaval v Cambridgeu, kasneje pa so ga imenovali za profesorja matematike na Kraljevem pomorskem kolid\xc5\xbeu v Greenwichu. \xc4\x8ceprav je bila njegova slu\xc5\xbeba malce stran od glavni sredi\xc5\xa1\xc4\x8d britanskih matemati\xc4\x8dnih raziskav, je Burnside ostal zelo dejaven raziskovalec in je v svojem poklicnem \xc5\xbeivljenju objavil ve\xc4\x8d kot 150 \xc4\x8dlankov._NEWLINE_Njegovo zgodnej\xc5\xa1e delo se je nana\xc5\xa1alo na uporabno matematiko. To je bilo dovolj, da so ga leta 1893 izbrali za \xc4\x8dlana Kraljeve dru\xc5\xbebe iz Londona, \xc4\x8deprav danes njegovo \xc4\x8dlanstvo ni ve\xc4\x8d tako znano. Skoraj ob istem \xc4\x8dasu izvolitve se je za\xc4\x8del zanimati za kon\xc4\x8dne grupe. To podro\xc4\x8dje v poznem 19. stoletju ni bilo posebej raz\xc5\xa1irjeno v Britaniji, tako da je njegovo delo s tega podro\xc4\x8dja nekaj \xc4\x8dasa ostalo nepriznano._NEWLINE_Osrednji del njegove toerije grup je zamisel reprezentacij grup, ki je dopolnilo in v\xc4\x8dasih tudi tekmovalnost Frobeniusovemu delu, ki je utemeljil to podro\xc4\x8dje v 1880. Eden od najbolj znamenitih Burnsideovih prispevkov je bil njegov dokaz izreka p\xe1\xb5\x83q\xe1\xb5\x87, da so vse grupe z redom, enakim produktu dve pra\xc5\xa1tevilskih potenc, re\xc5\xa1ljive._NEWLINE_Leta 1887 je objavil svoje klasi\xc4\x8dno delo Teorija grup s kon\xc4\x8dnim redom (Theory of Groups of Finite Order). Druga izdaja, objavljena leta 1911, je bila ve\xc4\x8d desetletij standardno delo na tem podro\xc4\x8dju, in je uporabno \xc5\xa1e danes._NEWLINE_Burnside je opredelil Burnsideov problem in Burnsideovo lemo (Polyev izrek), \xc4\x8deprav lahko lemo pripi\xc5\xa1emo Frobeniusu (1887) in Cauchyju (1845)._NEWLINE_Postavil je domnevo, da velja izrek, ki sta ga 80 let kasneje dokazala Feit in Thompson._NEWLINE_Burnside je bil tudi dober vesla\xc4\x8d. Ko je \xc5\xa1e predaval na Cambridgeu, je vadil tamkaj\xc5\xa1nje vesla\xc5\xa1ko mo\xc5\xa1tvo. V osmrtnici, ki jo je objavil Times of London, so ga imenovali\xc2\xa0\xc2\xbbkot najbolj znanega cambri\xc5\xa1kega \xc5\xa1portnika svojih dni\xc2\xab.\n_START_SECTION_\nNagrade\n_START_PARAGRAPH_\nKraljeva dru\xc5\xbeba mu je leta 1904 za njegove raziskave na podro\xc4\x8dju matematike in \xc5\xa1e posebej teorije grup podelila svojo Kraljevo medaljo.'